ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id id id ms ms id ms id id ms id id id ms ms id ms ms ms id id id hu en ms id id ms id id id ms id id ms ms ms id id ms id id id id ms id it ms id ms id ms ms id ja id id ms ms id id id en ms ms ms en en en en id ms id id id en id id jv ms id id it es id id en id ms ms ms ms ms ms
Punca Migrain BOLEH Disebabkan 5 Aktiviti Harian Anda Ini
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Sistem Saraf & Otak
Sakit Kepala & Migrain
Ayuh jadi yang pertama untuk memberi komen!
Sertai Kami atau Log Masuk untuk menghantar komen
5 Punca Migrain Yang SERING Terjadi Dalam Hidup Seharian Anda, Patutlah Pun!
Ditulis oleh Ayu Idris Disemak pada 12/08/2020
Disemak secara perubatan oleh Panel Perubatan Hello Doktor
Sehingga kini, punca migrain atau punca sakit kepala masih belum diketahui. Tapi, antara faktor mengapa migrain boleh tercetus adalah kerana didorong oleh genetik, persekitaran, dan gaya hidup anda.
Dari sudut sains, pakar bersetuju serangan migrain boleh berlaku disebabkan ketidakseimbangan interaksi kimia dalam otak.
Ini termasuklah serotonin yang mengawal atur deria kesakitan di dalam sistem saraf.
Selain itu, perubahan pada struktur brainstem dan interaksinya dengan saraf trigeminal (saraf yang bertanggungjawab terhadap fungsi pergerakan muka) juga memainkan peranan.
Oleh sebab aktiviti harian anda boleh mempengaruhi kebarangkalian mendapat serangan migrain, mari kita kenali 5 punca migrain yang selalu terjadi.
1 – Kurang tidur berkualiti punca migrain berlaku
Pasti anda tahu jumlah waktu tidur yang mencukupi adalah sebanyak 7 hingga 8 jam sehari, kan?
Percaya ataupun tidak, mereka yang kurang atau terlebih tidur, kedua-duanya boleh mendapat serangan migrain!
Walau bagaimanapun, punca migrain bukan hanya bergantung pada berapa banyak jumlah waktu tidur anda. Ia lebih melibatkan kualiti tidur itu sendiri.
Tidur yang sering terganggu dek masalah tidur seperti insomnia, tidur berdengkur dan apnea tidur boleh mencetuskan serangan migrain.
2 – Minum terlalu banyak minuman berkafein
Ramai mengaku pengambilan minuman berkafein membantu melegakan kesakitan, terutamanya serangan migrain.
Ia terjadi kerana reaksi bahan kimia semula jadi otak yang dikenali sebagai adenosine.
Adenosine mampu melekat pada reseptor di permukaan sel otak, lalu menyebabkan kesakitan. Kafein mampu “menghalang” adenosine ini dari bercantum dengan reseptor.
Sebab itu, individu dengan serangan migrain terbukti mempunyai peningkatan paras adenosine.
Walau bagaimanapun, pengambilan minuman berkafein berlebihan boleh menyebabkan berlakunya toleransi pada otak.
Ia merupakan salah satu punca migrain yang sering berlaku kepada peminum kopi tegar.
Ini bermakna, sekiranya anda tidak minum minuman berkafein, anda berisiko alami simptom penarikan (withdrawal symptom).
Antara simptom tersebut adalah:
Simptom lain yang berkait rapat dengan migrain
3 – Duduk di hadapan skrin komputer terlalu lama
Mereka yang menderita migrain boleh mendapat serangan teruk selepas menggunakan komputer dalam jangka masa lama.
Perkara ini lebih berisiko kepada mereka yang mengalami masalah fotofobia (takut pada cahaya).
Puncanya masih tidak jelas, namun ia dikaitkan dengan beberapa faktor seperti tahap kecerahan skrin komputer.
Faktor lain pula adalah berapa tempoh masa pendedahan terhadap cahaya skrin tersebut.
Sebagai contoh, penggunaan komputer secara intensif sekurang-kurangnya selama 30 minit boleh menyebabkan sindrom penglihatan komputer. Perkara ini punca sakit kepala.
Penggunaan komputer selama 2 jam sehari boleh menyebabkan sakit kepala dan jika waktu tersebut lebih panjang (4-9 jam), kesannya adalah lebih teruk.
Warna tertentu pada skrin komputer juga boleh menjadi punca migrain terutamanya warna yang berasal dari spektrum warna biru dan hijau.
Komputer yang menggunakan skrin resolusi rendah turut mampu menghasilkan isyarat penglihatan yang boleh menyumbang kepada serangan migrain.
4 – Perubahan mendadak pada persekitaran
Faktor persekitaran turut merupakan punca migrain. Ini termasuklah perubahan altitud, cuaca, kadar lembapan dan bunyi bising.
Perubahan cuaca, sama ada terlalu sejuk atau terlalu lembab mempengaruhi keseimbangan isyarat kimia dalam badan lalu mencetuskan migrain.
Perubahan pada tekanan pula sering berlaku ketika individu menaiki pesawat atau ketika menyelam di lautan dalam.
Perkara sama juga boleh terjadi apabila anda mendaki tempat yang beraltitud tinggi. Serangan migrain boleh tercetus akibat perubahan tekanan barometrik.
Cahaya terang benderang juga boleh menyebabkan berlakunya migrain terutamanya jika cahaya tersebut berkelip-kelip.
Cahaya berkelipan ini kebiasaannya berlaku apabila cahaya matahari terpantul pada permukaan air, pasir dan salji.
5 – Perubahan hormon juga punca migrain tercetus
Perubahan hormon yang sering dialami oleh wanita juga merupakan salah satu punca migrain. Perkara ini sering terjadi pada 3 peringkat kehidupan seorang wanita:
Ketika sedang mengalami kitaran haid
Penting juga untuk anda tahu perubahan hormon yang membawa kepada serangan migrain kebiasaannya disebabkan hormon estrogen.
Sebelum wanita mengalami haid, paras hormon estrogen dan progesteron akan jatuh dengan mendadak.
Mereka yang menghampiri menopaus pula mempunyai paras hormon yang sering berubah. Perkara ini juga boleh menjadi punca migrain.
Bagi wanita hamil, migrain kebiasaannya berlaku pada peringkat awal kehamilan. Setelah trimester pertama, simptom tersebut biasanya hilang.
Setiap individu yang mengalami migrain mempunyai faktor pencetus yang berbeza-beza.
Oleh sebab itulah, penting untuk anda memberikan perhatian yang penuh kepada punca migrain anda bagi menghindarinya.
Pemahaman yang baik berkenaan dengan punca migrain anda boleh membantu pakar saraf untuk membuat diagnosis yang lebih tepat sebelum memberikan rawatan kepada simptom tersebut.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Commonly reported migraine trigger factors
Computer Screens: The Effect on Headaches, Migraines and Concussions
Environmental & Physical Factors
Senang Sakit Kepala Kalau Minum Kopi? Ini Senarai Makanan Yang Boleh Buat Pening Kepala
Info Lengkap Mengenai Sakit Kepala: Kenali Jenis, Punca & Rawatan
Ditulis oleh Ayu Idris Disemak pada 12/08/2020
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.